rejauldu/bengali-wikipedia huggingface dataset:
এসপ্ল্যানেড ম্যানশন ভারতিয় শহর কলকাতায় অবস্থিত একটি ঐতিহ্য ভবন। এটি এসপ্ল্যানেড রো এবং মার্কস এঙ্গেলস বিটি রোড ক্রসিংয়ে, রাজভবনের বিপরীতে অবস্থিত। ইহুদি ব্যবসায়ী ডেভিড জোসেফ এজরা মালিকানাধীন একটি ভবন ছিল। এই আবাসিক ভবনটি আর্ট নুভাউ স্থাপত্য শৈলীতে নির্মিত হয়েছিল। আজ এটির মালিক ভারতীয় জীবন বীমা নিগম এবং এখানে বাণিজ্যিক আর অন্যান্য সরকারী অফিস রয়েছে।   অবস্থান  এসপ্ল্যানেড ম্যানশনটি শহরের কেন্দ্রস্থল, এসপ্ল্যানেডে, পশ্চিমবঙ্গের রাজ্যপালের বাসভবন, রাজভবনের এবং কার্জন পার্কের বিপরীতে। ভবনটি মার্কস এঙ্গেলস বিটি রোড (বা ওল্ড কোর্টহাউসে স্ট্রিট) এবং এসপ্ল্যানেড রোয়ের সংযোগস্থলে অবস্থিত। আশেপাশের উল্লেখযোগ্য বিল্ডিংগুলির মধ্যে রয়েছে মেট্রোপলিটন বিল্ডিং, দ্য ললিট গ্রেট ইস্টার্ন, কারেন্সি বিল্ডিং ইত্যাদি।   ইতিহাস  এটি ১৯১০ সালে একটি ইহুদি ব্যবসায়ী, ডেভিড জোসেফ এজরা ভবনটি নির্মান করেন। তিনি ১৮৭৬ সালে কলকাতা পুরসভার কমিশনার এবং সড়ক ও সংরক্ষণ কমিটির সদস্যও হন। তাঁর অন্যান্য সম্পত্তি চৌরঙ্গী ম্যানশন, ইজরা ম্যানশন ইত্যাদি ছিল। আগে, এখানে স্কট থম্পসনের দোকান এবং দুটি বাড়ি ছিল। নির্মাণের জন্য মার্টিন অ্যান্ড কো-কে চুক্তিবদ্ধ করা হয়েছিল। এটি এজরা পরিবারের আবাসিক ভবন হিসাবে নির্মিত হয়েছিল। দ্বিতীয় বিশ্বযুদ্ধের সময় এটি মার্কিন গ্রন্থাগার ছিল।  এটি শহরের একমাত্র আর্ট নুভাউ বিল্ডিং। আর্ট নুভাউ এবং এডওয়ার্ডিয়ান স্থাপত্যশিল্পের মিশ্রণটি কোণার টাওয়ার এবং কুপোলায় দেখা যায়। এটিতে বৃত্তাকার বারান্দা এবং খিলানযুক্ত জানালা রয়েছে। এই ভবনে ২৪টি ফ্ল্যাট রয়েছে। এটিকে কলকাতা পৌরসংস্থা কর্তৃক গ্রেড-১ ঐতিহ্য ভবন হিসাবে তালিকাভুক্ত হয়।সংযোগ=https://en.wikipedia.org/wiki/File:Esplanade_Mansion_(Esplanade_Mansions)_Life_Insurance_Corporation_and_Eastern_Railway_Office_and_Reservation_Counter_Kolkata_(Calcutta)-_700069.JPG|থাম্ব|ভভনের প্রবেশ দ্বার   বর্তমান  আজ ভারতীয় জীবন বীমা নিগম (এলআইসি) এসপ্ল্যানেডের প্রায় ৩০টি ভবনের মালিক। এসপ্ল্যানেড ম্যানশন তার মধ্যে একটি। এটার এক তলায় দু'টি রেলের অফিস রয়েছে। একটি হল পূর্ব রেলের প্রধান জনসংযোগ কর্মকর্তার অফিস, কার্জন পার্কের দিকে আর একটি হল রেলওয়ে ক্লেইম্স ট্রাইবুনাল রাজভবনের দিকে। ২০০৩ সালে, এলআইসি ভবনটি সংস্কার করার সিদ্ধান্ত নিয়েছিল।  ব্যয়ে করে ভবনের রঙ লিল্যাক থেকে সাদাতে পরিবর্তন করা হয়েছিল।   আরও দেখুন    চৌরঙ্গি  রবীন্দ্র সেতু   তথ্যসূত্র   বিষয়শ্রেণী:১৯১০-এ ভারতে প্রতিষ্ঠিত বিষয়শ্রেণী:কলকাতার ভবন ও স্থাপনা বিষয়শ্রেণী:কলকাতার ইতিহাস বিষয়শ্রেণী:কলকাতার দর্শনীয় স্থান বিষয়শ্রেণী:২০শ শতাব্দীতে ভারতের স্থাপত্য
আলবেনিয়া প্রথম ১৯৭২ সালের গ্রীষ্মকালীন অলিম্পিকে অংশগ্রহণ করে। এরপর চারটি গেমস তারা অংশগ্রহণ করেনি, যার মধ্যে ২ টি (১৯৮০ ও ১৯৮৪ গেমস) বয়কটের কারণে অংশগ্রহণ করতে পারেনি। কিন্তু ১৯৯২ বার্সেলোনা গেমসে ফিরে আসে। এরপরের সকল গেমসে আলবেনিয়া প্রতিনিধিত্ব করে আসছে। ২০০৬ সালে শীতকালীন অলিম্পিক গেমসে আলবেনিয়ার অভিষেক হয়। আলবেনিয়া সাধারণত সাঁতার, অ্যাথলেটিকস, ভারোত্তোলন, শ্যুটিং ও কুস্তি ক্রীড়ার বিভিন্ন ইভেন্টে প্রতিদ্বন্দ্বিতা করে। তবে এখনো পর্যন্ত কোন পদক অর্জন করতে পারেনি। জাতীয় অলিম্পিক কমিটি অব আলবেনিয়া ১৯৭২ সালে গঠিত হয় এবং একই সালে আইওসির স্বীকৃতি লাভ করে।   পদক তালিকা    Medals by Summer Games  GamesAthletesGoldSilverBronzeTotalRank   5  0  0  0  0  –1976–1988  did not participate   7   0  0  0  0  –    7   0  0  0  0  –   4   0  0  0  0  –   7   0  0  0  0  –   11  0  0  0  0  –   11  0  0  0  0  –                         Total  0  0  0  0  –   Medals by Winter Games  GamesAthletesGoldSilverBronzeTotalRank   1  0  0  0  0  –   1  0  0  0  0  –   2  0  0  0  0  –             Total  0  0  0  0  –   আরও দেখুন   প্যারালিম্পিকে আলবেনিয়া  শীতকালীন অলিম্পিক গেমসে অংশগ্রহণকারী দেশসমূহের তালিকা   তথ্যসূত্র    বহিঃসংযোগ         বিষয়শ্রেণী:আলবেনিয়ায় ক্রীড়া
থাম্ব|298x298পিক্সেল|ব্রিস্টল ক্যাথেড্রাল ব্রিস্টল দক্ষিণ পশ্চিম ইংল্যান্ডের একটি শহর এবং কাউন্টি, যার জনসংখ্যা হল ৪,৬৩,৪০০ জন।https://www.bristol.gov.uk/statistics-census-information/the-population-of-bristol বিস্তৃত জেলাটিতে ইংল্যান্ডের দশম বৃহত্তম জনসংখ্যা রয়েছে। শহরাঞ্চলের জনসংখ্যা  ৭,২৪,০০০ জন, যা যুক্তরাজ্যের মধ্যে অষ্টম বৃহত্তম। শহরটি উত্তরে গ্লৌচেস্টারশায়ার এবং দক্ষিণে সমারসেটের মধ্যে অবস্থিত। সাউথ ওয়েলস সেভেন মোহনা জুড়ে রয়েছে।  লৌহযুগে পার্বত্য দুর্গ ও রোমান ভিলা ফ্রেম ও অ্যাভন নদীর মিলনের নিকটে নির্মিত হয় এবং একাদশ শতাব্দীর শুরুতে এই বসতিটি ব্রাইকস্টো (প্রাচীন ইংরেজি "ব্রিজের স্থান") নামে পরিচিত ছিল। ব্রিস্টল ১১৫৫ সালে একটি রাজকীয় সনদ পায় এবং একটি কাউন্টিতে পরিণত না হওয়া পর্যন্ত ১৩৭৩ সাল অবধি এটি গৌচেস্টারশায়ার ও সমারসেটের মধ্যে ঐতিহাসিকভাবে বিভক্ত ছিল। ত্রয়োদশ থেকে আঠারো শতক পর্যন্ত, ব্রিস্টল কর আদায়ের ক্ষেত্রে লন্ডনের পরে শীর্ষ তিনটি ইংরেজ শহরগুলির মধ্যে একটি ছিল। শিল্প বিপ্লবে বার্মিংহাম, ম্যানচেস্টার ও  লিভারপুলের দ্রুত উত্থানের ফলে ব্রিস্টলকে ছাড়িয়ে যায়।  ব্রিস্টল নতুন বিশ্ব অনুসন্ধানের যাত্রা শুরু করার স্থান ছিল। ১৪৯৭ সালে ব্রিস্টল থেকে বেরিয়ে একটি জাহাজে ভেনিস নিবাসী জন ক্যাবোট উত্তর আমেরিকা মূল ভূখণ্ডে অবতরণকারী প্রথম ইউরোপীয় হয়ে ওঠেন। ১৪৯৯ সালে ব্রিস্টলের বণিক উইলিয়াম ওয়েস্টন প্রথম ইংরেজ হিসাবে উত্তর আমেরিকা অনুসন্ধানের নেতৃত্ব দিয়েছিলেন। ক্রীতদাস ব্যবসায়ের শীর্ষ সময় ১৭০০ সাল থেকে ১৮০৭ সাল পর্যন্ত ব্রিস্টল থেকে প্রায় ২ হাজারেরও বেশি দাস জাহাজে আনুমানিক ৫০০,০০০ লোককে আফ্রিকা থেকে আমেরিকার দাসত্বের জন্য বহন করা হয়। ব্রিস্টল বন্দরটি তখন থেকে শহরের কেন্দ্রস্থলের ব্রিস্টল পোতাশ্রয় থেকে অ্যাভনমাউথ ও রয়েল পোর্টবারি ডকের সেভেন মোহনায় চলে আসে।  ব্রিস্টলের আধুনিক অর্থনীতিটি সৃজনশীল মিডিয়া, ইলেকট্রনিক্স এবং মহাকাশ শিল্পগুলিতে গড়ে উঠেছে এবং শহর-কেন্দ্রের ডকগুলিকে ঐতিহ্য ও সংস্কৃতির কেন্দ্র হিসাবে পুনর্নবীকরণ করা হয়। ব্রিস্টল বিশ্ববিদ্যালয় ও ইংল্যান্ড পশ্চিম বিশ্ববিদ্যালয় সহ শহরে দুটি বিশ্ববিদ্যালয় রয়েছে এবং রয়্যাল ওয়েস্ট অব ইংল্যান্ড একাডেমি, আর্নলফিনি, স্পাইক দ্বীপ, অ্যাশটন গেট ও মেমোরিয়াল স্টেডিয়াম সহ বিভিন্ন ধরনের শৈল্পিক ও ক্রীড়া সংস্থা এবং ভেন্যু রয়েছে।  এটি লন্ডন ও যুক্তরাজ্যের অন্যান্য প্রধান শহরগুলির সাথে এম৫ ও এম৪ দ্বারা (যা পোর্টওয়ে এবং এম৩২ দ্বারা শহরের কেন্দ্রের সাথে সংযুক্ত) সড়ক পথে, ব্রিস্টল টেম্পল মেইডস ও ব্রিস্টল পার্কওয়ে মূললাইন রেল স্টেশন হয়ে রেলপথে এবং ব্রিস্টল বন্দর ও ব্রিস্টল বিমানবন্দর দ্বারা জল ও বায়ুপথে বিশ্বের সাথে যুক্ত।  যুক্তরাজ্যের অন্যতম জনপ্রিয় পর্যটন কেন্দ্র ব্রিসটলকে ২০০৯ সালে আন্তর্জাতিক ভ্রমণ প্রকাশক ডরলিং কিন্ডারসেলি তাদের প্রত্যক্ষদর্শী ধারাবাহিক ভ্রমণ নির্দেশিকায় বিশ্বের শীর্ষ দশটি শহর হিসাবে বেছে নিয়েছিল। সানডে টাইমস এটিকে ২০১৪ সালে ও ২০১৭ সালে বসবাস করার জন্য ব্রিটেনের সেরা শহর হিসাবে নির্বাচিত করে এবং ব্রিস্টল ২০১৫ সালে ইইউর ইউরোপীয় গ্রিন ক্যাপিটাল পুরস্কার জিতেছে।   ইতিহাস   তথ্যসূত্র  বিষয়শ্রেণী:দক্ষিণ পশ্চিম ইংল্যান্ডের শহর বিষয়শ্রেণী:ইংল্যান্ডের বরো
ইলিয়াহু সাসন (; ২ ফেব্রুয়ারি ১৯০২ - ৮ অক্টোবর ১৯৭৮) একজন ইসরায়েলি রাজনীতিবিদ এবং মন্ত্রী ছিলেন।   জীবনী  স্যাসন অটোমান সিরিয়ার দামেস্কে জন্মগ্রহণ করেন। তিনি তার নিজ শহরের একটি অ্যালায়েন্স স্কুলে এবং বৈরুতের ইউনিভার্সিটি সেন্ট-জোসেফে পড়াশোনা করেছেন।Amikam Nachmani, (1987) Israel, Turkey and Greece: Uneasy Relations in the East Mediterranean Routledge,  p 4 তিনি আরব ন্যাশনাল মুভমেন্টের সদস্য হন, Eliyahu Sasson: Public Activities Knesset website এবং আল-হায়াত নামে একটি ইহুদি-আরব পত্রিকা সম্পাদনা করেন। তিনি ১৯২৭ সালে ফিলিস্তিনে অভিবাসন করেন এবং মধ্যপ্রাচ্য বিষয়ক ইলেকট্রিশিয়ান, সাংবাদিক এবং লেকচারার হিসেবে কাজ করেন।   কূটনৈতিক পেশা  তিনি ইসরায়েলের জন্য ইহুদি সংস্থার রাজনৈতিক বিভাগে কাজ শুরু করেন, ১৯৩৩ থেকে ১৯৪৮ সালের মধ্যে আরব বিভাগের প্রধান হিসেবে দায়িত্ব পালন করেন। ১৯৪৭ থেকে ১৯৪৮ সালের মধ্যে জাতিসংঘে ইহুদি প্রতিনিধি দলের একজন সদস্য এবং ১৯৪৯ সালে যুদ্ধবিরতি আলোচনায়, তিনি ১৯৪৮ থেকে ১৯৫০ সালের মধ্যে পররাষ্ট্র মন্ত্রণালয়ের মধ্যপ্রাচ্য বিভাগের পরিচালক হিসাবে কাজ করেছিলেন, যোগাযোগের জন্য প্যারিসে একটি অফিসের প্রধান হওয়ার আগে। আরব জাতিসমূহ। বেনি মরিসের দ্বারা রিপোর্ট করা হয়েছে যে তিনি ১৯৪৮ সালে আরবদের তাদের শহর ও গ্রাম থেকে অপসারণের সুবিধার্থে সরকারের একটি অনানুষ্ঠানিক স্থানান্তর কমিটির একজন সদস্য ছিলেন।[ উদ্ধৃতি প্রয়োজন ] তিনি তুরস্কে ইসরায়েলি দূত (১৯৫০-১৯৫২), ইতালিতে একজন দূত এবং রাষ্ট্রদূত (১৯৫৩-১৯৬০) এবং সুইজারল্যান্ডে (১৯৬০-১৯৬১) রাষ্ট্রদূত হিসেবেও কাজ করেছেন।   রাজনৈতিক কর্মজীবন  ১৯৬১ সালে তিনি ইসরায়েলে ফিরে আসেন এবং ডেভিড বেন-গুরিয়ন দ্বারা ডাক পরিষেবার মন্ত্রী নিযুক্ত হন। তিনি ১৯৬৫ সালের নির্বাচনে নেসেটে নির্বাচিত হন এবং ২ জানুয়ারী ১৯৬৭ পর্যন্ত তার মন্ত্রিসভা পদ বজায় রাখেন, যখন তিনি পুলিশ মন্ত্রী হন। যদিও তিনি ১৯৬৯ সালে পুনঃনির্বাচিত হন, নতুন সরকার গঠনের পর তিনি তার মন্ত্রী পদ হারান। ১৯৭৩ সালের নির্বাচনে তিনি হেরে যান।   তথ্যসূত্র    বহিঃসংযোগ     বিষয়শ্রেণী:দামেস্কের ব্যক্তি বিষয়শ্রেণী:ইসরায়েলের যোগাযোগমন্ত্রী বিষয়শ্রেণী:নেসেটের সদস্য ১৯৬৯-১৯৭৪ বিষয়শ্রেণী:নেসেটের সদস্য ১৯৬৫-১৯৬৯ বিষয়শ্রেণী:অ্যালাইনমেন্ট (ইসরায়েল) এর রাজনীতিবিদ বিষয়শ্রেণী:১৯৭৮-এ মৃত্যু বিষয়শ্রেণী:১৯০২-এ জন্ম বিষয়শ্রেণী:ইসরায়েলের জননিরাপত্তা বিষয়ক মন্ত্রী বিষয়শ্রেণী:ইসরায়েলি শ্রমিক দলের রাজনীতিবিদ বিষয়শ্রেণী:সিরীয়-ইহুদি বংশোদ্ভূত ইসরায়েলি ব্যক্তি বিষয়শ্রেণী:চতুর্থ আলিয়াহর অভিবাসী
জোরাই রেলওয়ে স্টেশন ভারতের পশ্চিমবঙ্গ রাজ্যের কোচবিহার জেলার জোরাইয়ে অবস্থিত।  রেলপথ  স্টেশনটি পশ্চিমবঙ্গ ও আসাম রাজ্যের মধ্যে বিস্তৃত হলদিবাড়ি–নিউ বঙাইগাঁও ব্রডগেজ রেলপথের উপর অবস্থিত। এই রেলপথটি দুটি রেল ট্র্যাক নিয়ে গঠিত।   পরিকাঠাম   স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। জোরাই রেলওয়ে স্টেশনে ৫ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য প্রয়োজনীয় ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে যাত্রীদের গাড়ি রাখার ব্যবস্থা রয়েছে।  জোরাই রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ জোরাই রেলওয়ে স্টেশনের রেলপথে ডিজেল দ্বারা চালিত ট্রেন চলাচল করে। এই রেলপথে বৈদ্যুতীকরণের কাজ সম্পূর্ণ নয়নি।   রেল পরিষেবা   এটি পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা নিউ জলপাইগুড়িগামী ও নিউ বঙাইগাঁওগামী ট্রেন চলাচল করে এবং স্টেশনটিতে ভারতীয় রেলের যাত্রীবাহী ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও  নিরাপত্তার ব্যবস্থা  জোরাই রেলওয়ে স্টেশনটি ভারতীয় রেলের উত্তর-পূর্ব সীমান্ত রেল অঞ্চলের কাটিহার রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:কোচবিহার জেলার রেলওয়ে স্টেশন বিষয়শ্রেণী:আলিপুরদুয়ার রেলওয়ে বিভাগ বিষয়শ্রেণী:পশ্চিমবঙ্গের রেলওয়ে স্টেশন
thumb|প্রীতি সংকর প্রীতি সংকর (বিয়ের আগের নাম: প্রীতি মন্টেইরো; সেপ্টেম্বর ১৯৪৭ - অক্টোবর ২০১১) ছিলেন একজন ভারতীয় শিক্ষক, গবেষক এবং শিক্ষাবিদ। তার গবেষণায় কম্পাইলার নকশা, প্রথাগত ভাষাতত্ত্ব এবং অ্যালগরিদমিক কোডিং তত্ত্বের ক্ষেত্রগুলিতে আলোকপাত করা হয়েছিল।   প্রারম্ভিক জীবন ও ক্যারিয়ার  প্রীতি একটি গোয়ান পরিবারে জন্মগ্রহণ করেন। তার বাবার নাম ইনোসেনসিও মন্টিরিও। তিনি ছিলেন ভারতীয় সেনাবাহিনীর একজন ব্রিগেডিয়ার। আর প্রীতির মা সোফিয়া ছিলেন গণিত ও ফরাসি ভাষার শিক্ষক।  ১৯৫৮ সালে তার বাবা-মা পুনের খাদকওয়াস্লা থেকে জম্মুতে চলে যায়। কারণ, তখন তার বাবা সুরানকোটে ভারত-পাকিস্তান সীমান্তে দায়িত্ব পালন করতেন। এই পদক্ষেপের ফলে প্রীতি ছয় মাস স্কুলে যেতে পারেনি। আর এ সময় তার মা তাকে বাড়িতেই পড়ালেখা করাতেন। কয়েক বছর পরে তিনি পুনেতে ফিরে এসে ফার্গুসন কলেজে ভর্তি হন। পরবর্তীতে তিনি দিল্লির ইন্ডিয়ান ইন্সটিটিউট অব টেকনোলজিতে অধ্যায়ন করেন। ১৯৬৮ সালে তিনি প্রথম নারী হিসেবে সেখান থেকে তড়িৎ প্রকৌশলে ব্যাচেলর অব টেকনোলজি ডিগ্রি অর্জন করেন। স্নাতক পাশ করে তিনি ইউনিভার্সিটি অব ম্যারিল্যান্ড, কলেজ পার্কে ভর্তির জন্য আবেদন করেন এবং সেখান থেকেই ১৯৭২ সালে তিনি পিএইচ.ডি. ডিগ্রি অর্জন করেন। এক বছর পরে তিনি ভারতে ফিরে আসেন এবং বেঙ্গালুরুর ইন্ডিয়ান ইনস্টিটিউট অফ সায়েন্সের (আই.আই.এসসি.) সেন্টার ফর অটোমেশনে সহকারী অধ্যাপক হিসেবে নিযুক্ত হন।  ১৯৭৯ সালে প্রীতি একটি বিসিএইচ কোড তৈরি করার মাধ্যমে বিজ্ঞানে গুরুত্বপূর্ণ অবদান রাখেন। এটি সীমাবদ্ধ ক্ষেত্রে সংজ্ঞায়িত করা হয়েছিল এবং তাই সীমাবদ্ধ বলয়ে এটি ব্যবহার করা যেত। ২০০২ সালে তিনি ওয়াই.এন শ্রীকান্তের পাশাপাশি সিআরসি প্রেসের একজন সহযোগী-সম্পাদক হিসেবে দায়িত্ব পালন করেন। এছাড়াও তিনি ভারতীয় জার্নাল রেজোন্যান্স এবং পিয়ার রিভিউ এর নেতৃত্বে ছিলেন।   ব্যক্তিগত জীবন  প্রীতির বেশ কয়েকজন ভাই-বোন ছিল। তাদের মধ্যে উল্লেখযোগ্য হল তাত্ত্বিক পদার্থবিদ বিবেক মন্টিরিও, চলচ্চিত্র নির্মাতা এবং মিডিয়া স্টাডিজের একজন অধ্যাপক অঞ্জলি মন্টিরিও এবং উন্নয়নমূলক এবং আচরণগত শিশুরোগ বিশেষজ্ঞ নন্দিতা দে সুজা। ১৯৭৪ সালে তিনি বেঙ্গালুরুর জাতীয় মহাকাশ গবেষণাগারের তাত্ত্বিক তরল গতিবিদ্যার বিশেষজ্ঞ পি.এন. শঙ্করকে বিয়ে করেছিলেন। ১৯৭৬ সালে তিনি একটি পুত্র সন্তানের জন্ম দেন যার নাম রাখা হয় নচিকেত। এরপর ১৯৮৩ সালে তার কন্যা মৃদুলা জন্মগ্রহণ করে।   সম্মাননা  ২০০৭ সালে সংকর শ্রেষ্ঠ শিক্ষক বিভাগে জয়া জয়ন্ত পুরস্কার পেয়েছিলেন এবং ২০০৬ সাল থেকে থেকে ২০০৯ সালের মধ্যে ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স তাকে একজন বিশিষ্ট প্রভাষক হিসাবে মনোনীত করে।   অবদান  প্রীতি শঙ্কর লাইব্রেরি অব পপুলার ম্যাথ অ্যান্ড সায়েন্স নামক গ্রন্থাগারটি নাভনিরমিতি লার্নিং ফাউন্ডেশনের ইউএমইডি ভবনে অবস্থিত।   তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:২০১১-এ মৃত্যু বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের প্রাক্তন শিক্ষার্থী বিষয়শ্রেণী:ভারতীয় শিক্ষাবিদ বিষয়শ্রেণী:বেঙ্গালুরুর বিজ্ঞানী বিষয়শ্রেণী:২০শ শতাব্দীর ভারতীয় নারী বিজ্ঞানী
ওমর ফাইদ আব্দুল ওয়াহাব আল রাখাউই (; জন্ম: ৪ জুলাই ২০০৩; ওমর ফাইদ নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরীয় ক্লাব নোভি পাজার এবং মিশর জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০২২ সালে, ফাইদ মিশর অনূর্ধ্ব-২০ দলের হয়ে মিশরের বয়সভিত্তিক পর্যায়ে অভিষেক করেছেন।   প্রারম্ভিক জীবন  ওমর ফাইদ আব্দুল ওয়াহাব আল রাখাউই ২০০৩ সালের ৪ঠা জুলাই তারিখে মিশরের মনুফিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ফাইদ মিশর অনূর্ধ্ব-২০ এবং মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০২২ সালের ২৪শে মার্চ তারিখে তিনি স্লোভাকিয়া অনূর্ধ্ব-২০ দলের বিরুদ্ধে ম্যাচে মিশর অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3780874 ফাইদ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মিশর অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব নোভি পাজারের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরের অনূর্ধ্ব-২০ আন্তর্জাতিক ফুটবলার বিষয়শ্রেণী:মিশরের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
জেমস রোলিন্স (; জন্ম: ২০ আগস্ট ১৯৬১) হলেন একজন মার্কিন থ্রিলার, মারপিটধর্মী রোমাঞ্চকর ও রহস্যোপন্যাস লেখক। গুহাভ্রমণ ও স্কুবা ডাইভিঙে তার দক্ষতা ও অভিজ্ঞতার কারণে তার অনেক উপন্যাসের গুহা ও জলের নিচের দৃশ্যপট এসেছে বারবার। জেমস ক্লেমেন্স ছদ্মনামেও তার কিছু ফ্যান্টাসি উপন্যাস প্রকাশিত হয়েছে, তন্মধ্যে রয়েছে উইচ ফায়ার, উইচ স্টর্ম, উইচ ওয়ার, উইচ গেট, উইচ স্টার, শ্যাডোফল (২০০৫) ও হিন্টারল্যান্ড (২০০৬)।   জীবনী  রোলিন্সের জন্ম শিকাগোতে। তার পিতা লিবির ক্যানিং প্ল্যান্টে কাজ করতেন এবং তার মা ছিলেন সাত সন্তানের মা ও একজন গৃহিণী।  তার পাঠ শুরু হয় পার্কওয়ে সাউথ জুনিয়র হাই স্কুলে এবং তিনি তারপর পার্কওয়ে ওয়েস্ট হাই স্কুল থেকে ১৯৭৯ সালে গ্র্যাজুয়েট করেন। তার আন্ডারগ্র্যাজুয়েট ওয়ার্ক ছিলো বিবর্তনবাদী জীববিজ্ঞানের উপরে। তিনি ডক্টরেট ইন ভেটেনারি মেডিসিনের সাথে মিসৌরি বিশ্ববিদ্যালয় থেকে স্নাতক হন ১৯৮৫ সালে। তারপরই তিনি স্যাক্রেমেন্টো, ক্যালিফোর্নিয়ায় স্থানান্তরিত হন, যেখানে তিনি তার ভ্যাটেনারি অনুশীলন শুরু করেন।   আগস্ট ২০১২ সালে, এক সাক্ষাতকারে তিনি জানান,   পুস্তক বিবরণী    জেমস রোলিন্স নামে    একক উপন্যাস   সাবটেরেনিয়ান (Subterranean, ১৯৯৯)  এক্সক্যাভেশন (Excavation, ২০০০)  ডিপ ফ্যাদম (Deep Fathom, ২০০১)  আমাজনিয়া (Amazonia, ২০০২)  আইস হান্ট (Ice Hunt, ২০০৩)  ইন্ডিয়ানা জোন্স অ্যান্ড দ্য কিংডম অব দ্য ক্রিস্টাল স্কাল (Indiana Jones and the Kingdom of the Crystal Skull, ২০০৮)  অল্টার অফ ইডেন (Altar of Eden, ২০০৯)   সিগমা ফোর্স সিরিজ  1.  স্যান্ডস্টর্ম (Sandstorm, ২০০৪) 2.  Map of Bones (2005) 3.  Black Order (2006) 3.5 Kowalski's in Love (2006) 4.  The Judas Strain (2007) 5.  The Last Oracle (2008) 6.  The Doomsday Key (2009) 6.5 The Skeleton Key (2011) [ইবুক শর্ট] 7.  The Devil Colony (2011) 7.5 Tracker (2012) [ইবুক শর্ট] 8.  Bloodline (2012) 9.  The Eye of God (2013) 9.5 The Devil Bones (2014) (স্টিব ব্যারির সাথে) 10. The 6th Extinction (2014) 10.5 The Midnight Watch (2015) [ইবুক শর্ট] 11. The Bone Labyrinth (2015) 11.5 Crash and Burn (2016) 12. The Seventh Plague (2016) 12.5 Ghost Ship (2017) 13. The Demon Crown (2017)   দ্য অর্ডার অব সেঙ্গুইন ট্রিলজি (রেবেকার সাথে)  0.5 City of Screams [e-book short] (2012) 1. The Blood Gospel (2013) 1.5 Blood Brothers [e-book short] (2013) 2. Innocent Blood (2013) 3. Blood Infernal (2015)   টাকার ওয়েন সিরিজ (গ্র্যান্ট ব্ল্যাকউডের সাথে)   দ্য কিল সুইচ (The Kill Switch, ২০১৪)  War Hawk (January, 2016)   কিডস এন্ড এডাল্ট সিরিজ   Jake Ransom and the Skull King's Shadow (2009)  Jake Ransom and the Howling Sphinx (2011)   সংকলন  থ্রিলার (2006) Kowalski’s In Love 'ওয়ারিয়র্স (2010) The Pit থ্রিলারস হান্ড্রেড মাস্ট রিড (2010) Please add name of story here   জেমস ক্লেমেন্স নামে    দ্য ব্যান্ড এন্ড দ্য ব্যানিশড সিরিজ   Wit'ch Fire (1998)  Wit'ch Storm (1999)  Wit'ch War (2000)  Wit'ch Gate (2001)  Wit'ch Star (2002)   দ্য গডস্লেয়ার সিরিজ   শেডোফল (2005)  হিন্টারল্যান্ড (2006)   তথ্যসূত্র    বহিঃসংযোগ       মডার্ন সাইনড বুকস ব্লগটকরেডিও ইন্টারভিউ উইদ ডেমন ক্রাউন  বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২১শ শতাব্দীর মার্কিন ঔপন্যাসিক বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:মার্কিন পুরুষ ঔপন্যাসিক বিষয়শ্রেণী:মার্কিন থ্রিলার লেখক বিষয়শ্রেণী:২০শ শতাব্দীর মার্কিন পুরুষ লেখক
হাই নিউজ ভারতের উত্তরবঙ্গ কেন্দ্রিক বাংলা টেলিভিশন চ্যানেল। ২০১০ সালে উত্তরবঙ্গ কেন্দ্রিক হাই মিডিয়া ইনফোটেইনমেন্ট ইন্ডিয়া লিমিটেড নামক কোম্পানী কর্তৃক চ্যানেলের সম্প্রচার শুরু হয়। এই প্রতিষ্ঠান উত্তরের সারাদিন নামক সংবাদপত্রও পরিচালনা করে।   ভ্রাতৃপ্রতিম মিডিয়া   হাই টিভি - এই চ্যানেলটি শুধু পশ্চিমবঙ্গের মালদহ ও দিনাজপুর জেলায় সম্প্রচারিত হয়।  উত্তরের সারাদিন - উত্তরবঙ্গের একটি দৈনিক সংবাদপত্র।  রেডিও হাই ৯২.৭ এফএম শিলিগুড়ি।  সম্প্রচার বাধাসমূহ  ২০১৫ সালের ডিসেম্বর মাস থেকে চ্যানেলটি শুধু পশ্চিমবঙ্গে সম্প্রচারিত হচ্ছে।  তথ্যসূত্র    বহিঃসংযোগ   বিষয়শ্রেণী:কলকাতার টেলিভিশন স্টেশন বিষয়শ্রেণী:২০১০-এ পশ্চিমবঙ্গে প্রতিষ্ঠিত বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:২০১০-এ প্রতিষ্ঠিত টেলিভিশন চ্যানেল ও স্টেশন
আর্থার সেসিল অ্যালেন (১০ জানুয়ারী ১৮৮৭ - ৮ অক্টোবর ১৯৮১) একজন ব্রিটিশ পাদুকা প্রস্তুতকারক, ট্রেড ইউনিয়ন অফিসার এবং সংসদ সদস্য ছিলেন। তিনি বিরোধীদলীয় হুইপ হিসাবে দায়িত্ব পালন করেছিলেন, তবে বিরোধী দলের নেতা হিসাবে প্রথম কয়েক বছর হিউ গেটস্কেলের সংসদীয় ব্যক্তিগত সচিব হিসাবে তাঁর সবচেয়ে গুরুত্বপূর্ণ অবস্থান ছিল।  অ্যালেন নর্থহ্যাম্পটনশায়ারের ওয়েলিংবোরোতে জন্মগ্রহণ করেন এবং হিহাম ফেরারস শহরে থাকতেন।"Who Was Who", A & C Black. স্থানীয় পাদুকা শিল্পে যাওয়ার আগে তিনি শুধুমাত্র একটি প্রাথমিক বিদ্যালয়ে পড়াশোনা করেছিলেন। ১৯৫২ সালে তিনি বলেছিলেন যে তিনি ১৩ বছর বয়সে বুট এবং জুতা শিল্পে শুরু করেছিলেন, সপ্তাহে ৫৪½ ঘন্টা কাজ করে, সপ্তাহে অর্ধেক মুকুট উপার্জন করেন।See Hansard, House of Commons, 5th series, vol. 500, col. 1141.  ১৯১৪ সালে অ্যালেন পলি মেরি ব্র্যাডশকে বিয়ে করেন; তাদের একটি ছেলে এবং একটি মেয়ে ছিল। তিনি ১৯১৫ সালে স্যালোনিকায় প্রেরিত অভিযাত্রী বাহিনীর অংশ হয়ে প্রথম বিশ্বযুদ্ধ জুড়ে সেনাবাহিনীতে দায়িত্ব পালন করেন।M. Stenton and S. Lees, "Who's Who of British MPs" vol. IV (Harvester Press, 1982), p. 5. এবং পরে ফ্রান্সে দায়িত্ব পালন করেন।"The Times House of Commons 1951", p. 143.   তথ্যসূত্র    বহিঃসংযোগ      বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:ব্রিটিশ সৈনিক বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৮১-এ মৃত্যু বিষয়শ্রেণী:১৮৮৭-এ জন্ম বিষয়শ্রেণী:রাস্কিন কলেজের প্রাক্তন শিক্ষার্থী বিষয়শ্রেণী:নর্থাম্পটনশায়ার কাউন্টি কাউন্সিলের সদস্য বিষয়শ্রেণী:নর্থাম্পটনশায়ারের সামরিক ব্যক্তি
দিমা খতিব () একজন সাংবাদিক, কবি এবং অনুবাদক। তিনি আল জাজিরা মিডিয়া নেটওয়ার্কের যুক্তরাস্ট্রের সান ফ্রান্সিসকোভিত্তিক সংবাদ পরিষেবা এজে + এর ব্যবস্থাপনা পরিচালক। তিনি বর্তমানে আল জাজিরা গ্রুপের একমাত্র মহিলা নির্বাহী পরিচালক এবং আরব মিডিয়া ক্ষেত্রের কয়েকজন উল্লেখযোগ্য মহিলা নেতাদের একজন।    জীবনী  দিমা খতিব দামেস্কে  একজন সিরিয়ার মা এবং একজন ফিলিস্তিনি পিতার পরিবারে জন্মগ্রহণ করেছিলেন। খতিব আটটি ভাষায় (আরবি, ইংরেজি, ফরাসী, স্পেনীয়, পর্তুগিজ, ইতালিয়ান, চীনা, জার্মান) কথা বলতে পারেন। বর্তমানে পুরোপুরি ইন্টারনেটভিত্তিক সাংবাদিকতায় আসার পূর্বে তিনি ১৯৯৭ সালে  আল জাজিরায় জুনিয়র ইন্টার্ন হিসেবে যোগদান করেন এবং সেখানে পর্যায়ক্রমে প্রযোজক, চীনা প্রতিনিধি ও পরবর্তীতে লাতিন আমেরিকা ব্যুরো প্রধান হন।    কর্মজীবন  খতিবকে সোশ্যাল মিডিয়ায় সবচেয়ে প্রভাবশালী আরবদের একজন হিসেবে বিবেচনা করা হয়।  আরব বিপ্লবের সময় টুইটার অ্যাকাউন্টের মাধ্যমে সাম্প্রতিক ঘটনাগুলি সম্পর্কে নানা হালনাগাদ এবং মন্তব্য দেওয়ায় পরিচিতি পান।  বর্তমানে তিনি  সামাজিক মাধ্যমের অ্যাকাউন্টগুলোতেই সামাজিক মাধ্যম, মিডিয়া, সাংবাদিকতা, মাতৃত্ব, কবিতা, প্যালেস্টাইনসহ সকল বিষয়ে মত প্রকাশ করে থাকেন, এবং এর মাধ্যমেই নানা সমস্যার মোকাবেলা করছেন।   তিনি ইরাক যুদ্ধের সময় স্বীকৃতি অর্জন করতে শুরু করেছিলেন, যখন তিনি আল জাজিরা আরবি চ্যানেলের দোহার একটি লাইভ নিউজ প্রযোজক হিসাবে কাজ করেছিলেন। তিনি সিএনএন-এর ল্যারি কিং এবং ওল্ফ ব্লিটজারকে একটি সাক্ষাৎকার দিয়েছেন, এবং কন্ট্রোল রুমে ফিচারড হন। কন্ট্রোল রুম (২০০৪) আল জাজিরা এবং ২০০৩ সালের ইরাক আক্রমণ সম্পর্কিত একটি ডকুমেন্টারি ফিল্ম্।   লাতিন আমেরিকার দায়িত্ব নেওয়ার সময় তিনি ভেনেজুয়েলার প্রয়াত রাষ্ট্রপতি হুগো শেভেজ এর ঘনিষ্ঠ প্রবেশাধিকার পান  এবং তিনি বলিভিয়ার ইভো মোরালেস এবং ব্রাজিলের লুলা দা সিলভার মতো বেশ কয়েকজন নেতার সাক্ষাৎকার নিয়েছেন। সমগ্র দক্ষিণ এবং মধ্য আমেরিকা থেকে সংবাদ পরিবেশন করে তিনি আরব বিশ্বকে এক সুদূর মহাদেশ সম্পর্কে এক অভূতপূর্ব অন্তর্দৃষ্টি দেন। তাকে কারাকাসের অনেক ব্রেকিং নিউজের উৎস হিসাবে উল্লেখ করা যেতে পারে, যেমন "শ্যাভেজ প্রথম রাষ্ট্রপ্রধান যিনি ইস্রায়েলি-লেবাননের দ্বন্দ্বের বিষয়ে ইস্রায়েলকে কঠোরভাবে নিন্দা করেন  এবং কয়েক বছর পরে ইস্রায়েলের সাথে সম্পর্ক ছিন্ন করেন"।  গাদ্দাফি ভেনেজুয়েলায় পালিয়ে গেছেন বলে দাবিও খতিব প্রত্যাখ্যান করেন।   খতিব প্রকাশিত একটি আরবি কবিতার বই আছে, যার নাম  ভালবাসা রেফিউজি ()।  খতিব আরব বিপ্লব সম্পর্কে স্প্যানিশ ভাষায় একটি বই সহ-রচনা করেছেন। [ উদ্ধৃতি প্রয়োজন ] তিনি ২০১৩-২০১৫ তে দুবাইয়ের আমেরিকান ইউনিভার্সিটিতে (এডিডি) সাংবাদিকতায় অধ্যাপনা করেন এবং বিশ্বজুড়ে বিভিন্ন বিষয়ে বক্তৃতা দেন। তিনি পারস্য উপসাগরীয় অঞ্চল জুড়ে, পাশাপাশি ইউরোপ এবং উত্তর ও লাতিন আমেরিকার নানা শহরে নিয়মিত কবিতা আবৃত্তির আয়োজন করে থাকেন।   আল জাজিরার সাথে কাজ করার আগে খতিব বার্নের সুইস রেডিও ইন্টারন্যাশনাল, জেনেভায় ওয়ার্ল্ড হেলথ অর্গানাইজেশনের এবং দোহায় আল-রায়া নিউজপেপার ও ফ্রেঞ্চ ভাষায় কাতার রেডিওর কাজও করেছেন।    তথ্যসূত্র    বহিঃসংযোগ    এজে + ওয়েবসাইট  দিমা খতিব (টুইটার)  বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:আল জাজিরার ব্যক্তি বিষয়শ্রেণী:সিরীয় সাংবাদিক বিষয়শ্রেণী:ফিলিস্তিনি সাংবাদিক বিষয়শ্রেণী:ফিলিস্তিনি বংশোদ্ভূত সিরীয় ব্যক্তি বিষয়শ্রেণী:ফিলিস্তিনি নারী সাংবাদিক
আঠারখাদা ইউনিয়ন বাংলাদেশর খুলনা বিভাগের মাগুরা জেলার সদর উপজেলার একটি ইউনিয়ন।   অবস্থান ও আয়তন  আঠারখাদা ইউনিয়ন খুলনা বিভাগের মাগুরা জেলার সদর উপজেলার অন্তর্গত। মাগুরা সদর উপজেলার মাগুরা- নতুন বাজার আঞ্চলিক সড়কের ১০ কিলোমিটার উত্তর দিকে ২নং আঠারখাদা ইউনিয়ন পরিষদটি অবস্থিত। এই ইউনিয়নের আয়তন ৩৫ বর্গ কিলোমিটার   ইতিহাস  বর্তমান ইউনিয়ন ভবনটির স্থাপন কাল ২০০৬ সাল।   প্রশাসনিক বিন্যাস  ২০১১ সালের আদম শুমারি অনুযায়ী এখানকার লোকসংখ্যা প্রায় ২৬,৮২৭ জন। আঠারখাদা ইউনিয়নে মৌজার সংখ্যা- ১৭টি এবং মোট গ্রাম সংখ্যা ২৯টি। গ্রামের নাম সমূহঃ-  অক্কুরপাড়া  পশ্চিম বাড়িয়াল  নলদাহ  পূর্ব বাড়িয়াল  আড়াইশত  চন্দনপ্রতাপ  মালন্দ  গাংনালিয়া  গোপীনাথপুর  গোবিন্দপৃর  চাঁনপুর  আড়কান্দী  কৃষ্ণবিলা  নালিয়ারডাঙ্গী  বাঁশকোঠা  কাটাখালী  কালীনগর  মৃগীডাঙ্গা  বাগডাঙ্গা  শ্যামনগর  গোলকনগর  চরপাড়া  ধনখালী  টেংঙ্গাখালী  বিজয়নগর  জাকরারট্যাক  মাধবপুর  আঠারখাদা  আলীখানী     শিক্ষা  ২০০১ এর শিক্ষা জরীপ অনুযায়ী এখানে শিক্ষার হার – ৫৫%  কলেজ- ১ টি  সরকারি প্রাথমিক বিদ্যালয়- ৭টি  বেসরকারি রেজিঃ প্রাঃ বিদ্যালয়- ৪টি  উচ্চ বিদ্যালয়ঃ ৫টি  গুরুত্বর্পূণ ধর্মীয় স্থান- ২ টি   যোগাযোগ  মাগুরা- শহরের নতুন বাজার বাস স্ট্যান্ড থেকে বাস অথবা অটো রিক্সায় কামারবাড়ি স্টান্ডে নামতে হবে। আঠারখাদা ইউনিয়ন মাগুরা শহর থেকে ১০ কিলোমিটার দূরে কামারবাড়ি বাজার নামক স্থানে ইউনিয়ন কমপ্লেক্স ভবন টি অবস্থিত। মাগুরা জেলা শহর থেকে আঠারখাদা যাতায়াতের মাধ্যম রয়েছে বাস, অটো রিক্সা, সিএসজি, মটর চালিত ভ্যান ইত্যাদি।   দর্শনীয় স্থান   থিম পার্ক  সিদ্ধেশ্বরী মঠ    আরও দেখুন   মাগুরা সদর উপজেলা  মাগুরা জেলা  খুলনা বিভাগ   তথ্যসূত্র    বহিঃসংযোগ  আঠারখাদা ইউনিয়ন  বিষয়শ্রেণী:মাগুরা সদর উপজেলার ইউনিয়ন